b'\n_START_ARTICLE_\nRainer Werner Fassbinder\n_START_SECTION_\nBakgrunn\n_START_PARAGRAPH_\nRainer Werner Fassbinder var s\xc3\xb8nn av legen Helmuth Fassbinder (1918\xe2\x80\x932010) og oversetteren Liselotte Eder (1922\xe2\x80\x931993). Foreldrene skilte seg i 1951, og han vokste s\xc3\xa5 opp hos moren som enebarn. I en alder av 16 \xc3\xa5r avbr\xc3\xb8t han gymnasiestudiene i Augsburg) og dro til faren i K\xc3\xb6ln._NEWLINE_Til denne tid hadde Fassbinder begynt \xc3\xa5 befatte seg med teaterstykker, dikt, noveller og dreieb\xc3\xb8ker for film. Han gikk for \xc3\xa5 v\xc3\xa6re belest, og tilegnet seg en betydelig innsikt i filosofiske og samfunnskritiske skrifter._NEWLINE_Etter en to\xc3\xa5rig privat skuespillerutdannelse fors\xc3\xb8kte han forgjeves \xc3\xa5 avlegge den statlige skuespillereksamen i M\xc3\xbcnchen. Han klarte heller ikke opptakelsespr\xc3\xb8ven til den da nettopp grunnlagte Deutsche Film- und Fernsehakademie Berlin.\n_START_SECTION_\nKarriere\n_START_PARAGRAPH_\nFassbinder laget over 40 filmer i den 13 \xc3\xa5r lange karriere. Utover spillefilmene laget han fire tv-serier p\xc3\xa5 sammenlagt 23 deler, samt diverse teateroppsetninger, og han arbeidet som kameramann og skuespiller for andre instrukt\xc3\xb8rer._NEWLINE_Dette produksjonstempo kunne oppn\xc3\xa5s ved at han brukte de samme skuespillere i sine filmer. De mest kjent er de tre kvinnelige skuespillere Hanna Schygulla, Margit Carstensen og Irm Hermann._NEWLINE_Fassbinder hadde utgangspunkt i teateret, og filmet med en bevisst stivhet, b\xc3\xa5de i skuespillernes bevegelser og replikkavlevering, men ogs\xc3\xa5 i klipping og kameraf\xc3\xb8ringen. Hans filmer behandler gjerne emner som menneskers manglende evne til \xc3\xa5 endre samfunnet de selv har skapt og er en del av, og med det konvensjonene det best\xc3\xa5r av. Hans filmer var samfunnskritiske, med perspektiv fra utsatte og utnyttede mennesker._NEWLINE_Fassbinder blev funnet d\xc3\xb8d i 1982, av hjertesvikt etter inntak av kokain, sovemedisin og alkohol. Han etterlot seg flere utkast til arbeider og planlagte prosjekter, blant annet en film om Rosa Luxemburg (med Romy Schneider i tittelrollen).'